Дубайскі маёнтак езуіты прызначылі для летняй рэзыдэнцыі свайго ордэна. У старым замку Полазаў быў разьмешчаны прытулак для дзяцей-сіротаў, а побач на штучнай высьпе быў збудаваны першы касьцёл-капліца. Дагледжанасьць парку, утрыманьне сядзібы выклікала захапленьне сучасьнікаў. Палац, на думку дасьледніка палацава-паркавых ансамбляў Р. Афтаназы, быў збудаваны езуітамі ў першай палове XVIII стагодзьдзя і пасьля пэўны час дабудоўваўся.